# Xip Xap

Xip Xap és una companyia de teatre i de música creada l'any 1983 a la ciutat de Lleida amb un projecte d'animació musical, de teatre de carrer, de titelles i de teatre per a tots els públics amb una tropa variable en espectacles. La companyia és membre de l'Associació Professional de Teatre per a Tots els Públics.
La companyia assumeix la responsabilitat en tots els àmbits de l'espectacle, des del purament empresarial i administratiu, a l'artístic i el tècnic. Ha dirigit, produït, elaborat, coordinat i interpretat un total de més de 50 espectacles, entre els quals hi ha espectacles de cercaviles, titelles, pallassos, animació musical, teatre per a tots els públics, teatre de carrer, espectacles pirotècnics, accions, performances i espectacles d'escuma. Des de l'any 1999 també inclou en el seu repartiment teatre per adults. L'agost de 2009 participà amb una vintena de grups catalans com a convidada especial al festival de teatre infantil i juvenil d'Au Bonheur des Mômes (A la felicitat dels nens) a la localitat francesa de Le Grand-Bornand. Es tracta d'un dels esdeveniments més importants en aquest sector.
El 2010 va guanyar el concurs primer Concurs de Produccions Guillem d'Efak amb el text La Reina Calàpot d'Aina Dols, que van atorgar suport econòmic a la seva producció. La tardor 2011 va organitzar una gira de tres mesos per Espanya.

## Obra
### Discografia

* Danses i Mudances, 1998
* Que peti la plaça!, 2003
* Sabata pirata, 2008.

### Teatre, animació i titelles.

* Els músics de Bremen, (2005)
* El conte de la lletera, (2008) Adaptació i actualització d'Isop i de Jean de La Fontaine amb cançons populars, al qual la companyia no sols "crea ninots però els humanitza i els vincula a la cultura tradicional com a porta cap a un coneixement superior."
* Els tres porquets, 2010, una reformulació de la història on el més petits dels tres és una porqueta que vol ser arquitecta i viatjar en moto
* La Cigala i la Formiga, 2010, obra inspirat d'Isop, estrenada a la 21$^a$ feria La Mostra d'Igualada.
* El llop i les 7 cabretes, Un conte jugat, cantat i re-interpretat. Estrenat Teatre Julieta Agusti (2016)
* Transhumància. Un viatge ancestral ple de rialles, sensacions i emocions. Estrenada al Festival TAST de Sant Feliu de Llobregat 2016.
* Hamelí- Hamelín. 2019 Sovint veiem una cosa i en realitat és una altra.

## Premis

* Premi Arc en la categoria música popular familiar al Mercat de Música Viva de Vic en 2009.
* Placa al mèrit cultural i artístic de la Paeria de Lleida (2009)
* Concurs de Produccions Guillem d'Efak (2010)
* Transhumància. Premi al millor espectacle de carrer Fira de titelles de Lleida 2017.
* Hamelí. Premi Drac d'or Fecoll. Fira de titelles de Lleida 2021
* Hamelí. Premi jurat infantil, Millor espectacle Festival Titirijai 2021

## Fires i Festivals on ha participat

* La Mostra d'Igualada - Fira de teatre infantil i juvenil
* FIET - "Fira de Teatre Infantil i Juvenil de les Illes Balears" - Vilafranca de Bonany
* FETEN. Feria europea de artes escénicas para niños y niñas
* FiraTàrrega - Arts de carrer

## Referències

* 1 2 3 4 5 «Xip Xap». Associació Professional de Teatre per a Tots els Públics - TTP. [Consulta: 13 desembre 2012].
* ↑ M.R., «El teatre infantil català protagonitza un festival europeu de referència Una vintena de grups catalans, convidats a la mostra Au Bonheur des Mômes al Punt Avui, 21, d'agost 2009
* ↑ «CAVALL FORT, “LA REINA CALÀPOT” de la companyia XIP XAP». Òmnium Cultural. [Consulta: 13 desembre 2012].
* ↑ «La compañía de teatro de calle Xip Xap en gira» Arxivat 2016-03-03 a Wayback Machine. a: CATALAN!ARTS, 20 de setembre de 2011
* ↑ «Salseta Discos, el segell discogràfic de la Salseta». [Consulta: 11 juny 2018].
* ↑ Barcelona, Discmedi S.a., maig 2008, CD n°7978718
* ↑ Tria per Jordi Roura, [Quadrant Records Q 00006R «Recomanem», a Cavall Fort
* ↑ «Flamenc petit» a l'Avui 14 de juny 2010
* ↑ Alba Felip, Arxivat 2015-07-22 a Wayback Machine. Arxivat 2015-07-22 a Wayback Machine. Arxivat 2015-07-22 a Wayback Machine. Arxivat 2015-07-22 a Wayback Machine. Arxivat 2015-07-22 a Wayback Machine. «La Mostra inunda Igualada de teatro infantil y juvenil. La 21.a edición de la feria abre hoy con la compañía italiana Quelli di Grock» (castellà) Arxivat 2015-07-22 a Wayback Machine. a La Vanguardia, 14 d'abril de 2010
* ↑ «4 entrades El llop i les 7 cabretes». [Consulta: 11 juny 2018].
* ↑ Lara, Lola «Un pueblo a lomos del teatro juvenil» (en castellà). El País [Madrid], 18-10-2016. ISSN: 1134-6582.
* ↑ «Lliurament dels Premis ARC al Mercat de Música Viva de Vic a: www.musicat.cat
* ↑ paeria.es. «La Fira de Titelles abaixa el teló amb el lliurament dels premis Drac dOr». [Consulta: 11 juny 2018].